# Keiser Gaozu av Tang

| Keiser Gaozu av Tang |
| --- |
|  |
| Født | 8. apr. 566 Chang'an (Nordlige Zhou) |
| Død | 25. juni 635   (69 år) Chang'an (Tang-dynastiet) |
| Beskjeftigelse | Politiker  |
| Embete | * Keiser av Kina (618–626)
 |
| Ektefelle |
10 oppføringer
Dou Yang-zhi Wan-guifei Consort Yin Consort Yuwen Mo Lifang Cui Shanggui Consort Zhang Xue Jieyu Dou |
| Far | Li Bing |
| Mor | Dugu |
| Søsken | Li Hong Li Cheng Li Zhan Princess Tong'an |
| Barn |
41 oppføringer
Li Jiancheng Keiser Taizong av Tang Li Yuanji Princess Pingyang Hengyang Xiangyang Li Yuanxiang Li Yuanheng Li Yuanze Li Yuanming Li Yuanjia Li Yuanying Li Yuanqing Li Yuanyi Li Yuanfang Li Yuanchang Li Yuanjing Li Yuanxiao Li Yuanli Li Yuanyu Li Yuangui Li Zhiyun Li Xuanba Li Lingkui Li Feng Danyang Jiujiang Qianjin Nanchang Anping Changle Luling Guiyang Li Chengxia Fangling Gaomi Wanchun Zhending Linhai Changsha Guantao

 |
| Nasjonalitet | Tang-dynastiet (618–635) Nordlige Zhou (566–581; avslutningsårsak: regimeendring) Sui-dynastiet (581–618; avslutningsårsak: regimeendring) |
| Gravlagt | Xianlingmausoleet |
|

---

Keiser Gaozu av Tang på Commons |

**Keiser Gaozu av Tang** (født 8. april 566 i fylket Pei i dagens Jiangsu i Kina, død 25. juni 635), født **Li Yuan**, var grunnlegger av Tang-dynastiet i Kina, og dette dynastiets første keiser fra 618 til 626.

## Liv og virke

### Bakgrunn

Li Yuan tilhørte aristokratiet nordvest i landet, og hans familie var kjent for sine familieforbindelser med de såkalte barbariske folk. Dette var forsåvidst ikke noe uhørt fenomen i denne utkant av det kinesiske kulturområde.

Under det kortlivede Sui-dynastiet hadde Li Yuan vært guvernør i et område i det som i dag er provinsen Shanxi, og holdt til i Taiyuan.

### Opprettelsen av Tang-dynastiet

I 615 ble Li Yuan sendt for å befeste Lunghsi. Han fikk store militær innsikt ved den måten han fikk pasifisert göktürkene i nord. Li Yuan fikk derved også en stor tilhengerskare, og da Sui-dynastiet gikk i oppløsning i juni 617, gjorde Li Yuan opprør – oppegget av sin sønn Li Shimin (den senere Taizong-keiseren). Med tittelen «storkansler» (大丞相) innsatte Li Yuan en barnekeiser som marionett, keiser Gong, men skjøv han senere til side og etablerte Tang-dynastiet i 618.

### Regjeringstid som keiser

Keiser Gaozus styre fokuserte på å forene riket. Med hjelp av sin sønn Li Shimin nedkjempet han alle andre pretendenter, som Li Gui, Dou Jiande, Wang Shichong, Xue Ju og Liu Wuzhou. I 628 hadde Tang-dynastiet klart å samle hele Kina.

Keiseren bygde videre på de goder som Sui-dynastiet hadde vunnet frem til, og etterlignet meget av deres politikk. Han tok skritt for å få til en jevnere fordeling av jord mellom bøndene, og senket skattene. Han avskaffet imidlertid Sui-dynastiets strenge rettsjustis og reformerte rettssystemet. Dette banet veien for at keiser Taizong skulle klare å før Tang-Kina opp til høyden av sitt velde.

### Abdikasjon

Keiser Gaozu abdiserte i 626 til fordel for sin sønn, keiser Taizong, etter episoden ved Xuan Wu-porten (玄武门之变) da Taizong måtte drepe sine to umoralske brødre som forsøkte å tilrive seg keisertronen. Gaozu levde videre med tittelen «den store keiser» (*Taishang Huang*) til sin død i 635.

### Mausoleum

Keiser Gaozu ble begravet i Xianlingmausoleet, et forholdsvis beskjedent gravanlegg når man sammenligner med andre keisergraver. Den beskjedne høyden på Xianlings gravhaug beror på at keiser Gaozu proklamerte på sitt dødsleie at «Begravelsessystemet skal være enkelt og sparsommelig» (園陵制度, 務從儉約).

## Referanser

## Litteratur

* Samuel Adrian M. Adshead: *T'ang China : The Rise of the East in World History*, New York, Palgrave Macmillan, 2004, ISBN 1-4039-3456-8